[{"text_idx": "#000003", "text": "Nid pobl Cymru yn unig fydd yn pleidleisio ar 5 Mai. Bydd etholiadau yn Llundain, i gynghorau ar draws Lloegr, yng Ngogledd Iwerddon ac yn yr Alban, lle mae yna ddarogan y bydd yr SNP yn ennill mwyafrif o'r seddi yn Holyrood. Bydd ein gohebydd gwleidyddol, Cemlyn Davies yn y cyfri yn Glasgow nos Iau a dyma'i eglurhad e o'r sefyllfa etholiadol yn yr Alban."}, {"text_idx": "#000004", "text": "Beth yw'r drefn etholiadol yn yr Alban?"}, {"text_idx": "#000005", "text": "Mae'r drefn yn yr Alban yn debyg iawn i'r drefn yng Nghymru. Mae pob pleidleisiwr yn cael dwy bleidlais, ac mae yna aelodau sy'n cynrhychioli rhanbarthau etholiadol yn ogystal ag etholaethau unigol."}, {"text_idx": "#000007", "text": "Mae 73 o'r aelodau yn cael eu hethol yn o\u0302l y system cyntaf i'r felin, pan fo'r ymgeisydd sy'n cael y nifer fwyaf o bleidleisiau mewn etholaeth yn cipio'r sedd honno."}, {"text_idx": "#000008", "text": "Fe ddaw'r 56 aelod sy'n weddill o wyth rhanbarth etholiadol yr Alban - saith o bob un - ac fe gaiff y rhain eu hethol drwy'r system gyfrannol, pan ystyrir ail bleidlais yr etholwyr a nifer y seddi mae pob plaid wedi eu hennill yn barod yn y rhanbarth honno."}, {"text_idx": "#000009", "text": "Yn ddiddorol hefyd, bydd pobl ifanc 16 ac 17 oed yn cael pleidleisio yn yr etholiad hwn."}, {"text_idx": "#000014", "text": "Beth yw'r prif bynciau trafod?"}, {"text_idx": "#000016", "text": "Mae annibyniaeth yn daten boeth o hyd. Hwn oedd y pwnc daniodd y drafodaeth fwyaf diddorol yn ystod dadl arweinwyr prif bleidiau'r Alban nos Sul, pan oedd yna ddadlau dros y posibilrwydd o gynnal ail refferendwm."}, {"text_idx": "#000017", "text": "Disgrifiad o\u2019r llun, Arweinwyr y prif bleidiau yn etholiad yr Alban."}, {"text_idx": "#000018", "text": "Beth mae'r arolygon barn yn ei ddarogan?"}, {"text_idx": "#000019", "text": "Mae'r arolygon barn yn awgrymu'n gryf y bydd hi'n noson gofiadwy arall i'r SNP. Y disgwyl yw y bydd y blaid yn ychwanegu at ei seddi yn Holyrood ac yn ffurfio llywodraeth fwyafrifol arall."}, {"text_idx": "#000024", "text": "Ac mae UKIP yn hyderus y gallan nhw ennill eu haelod cyntaf yn Senedd yr Alban."}, {"text_idx": "#000030", "text": "Max Boyce yn 80: 'Un o'r bois'"}, {"text_idx": "#000032", "text": "Cynnal gwersi Cymraeg... draw yn Ffrainc"}]